Document ID: 32007R1135

NÕUKOGU MÄÄRUS (EÜ) nr 1135/2007,
10. juuli 2007,
millega muudetakse määrust (EÜ) nr 2866/98 seoses euro ümberarvestuskursiga Küprosel
EUROOPA LIIDU NÕUKOGU,
võttes arvesse Euroopa Ühenduse asutamislepingut, eriti selle artikli 123 lõiget 5,
võttes arvesse komisjoni ettepanekut,
võttes arvesse Euroopa Keskpanga arvamust, (1)
ning arvestades järgmist:
(1)
Nõukogu 31. detsembri 1998. aasta määrusega (EÜ) nr 2866/98 euro ja euro kasutusele võtvate liikmesriikide vääringute vaheliste ümberarvestuskursside kohta (2) on kindlaks määratud ümberarvestuskursid alates 1. jaanuarist 1999.
(2)
Vastavalt 2003. aasta ühinemisakti artiklile 4 on Küpros liikmesriik, kelle suhtes on kehtestatud asutamislepingu artiklis 122 kirjeldatud erand.
(3)
Vastavalt nõukogu 10. juuli 2007. aasta otsusele 2007/503/EÜ, mis põhineb asutamislepingu artikli 122 lõikel 2 ja käsitleb ühisraha kasutuselevõttu Küprosel 1. jaanuaril 2008, (3) on Küpros täitnud ühisraha kasutuselevõtuks vajalikud tingimused ja Küprose suhtes kehtestatud erand tühistatakse alates 1. jaanuarist 2008.
(4)
Euro kasutuselevõtt Küprosel nõuab euro ja Küprose naela vahelise ümberarvestuskursi kehtestamist. Kõnealune ümberarvestuskurss peaks olema 0,585274 Küprose naela 1 euro kohta, mis vastab naela praegusele keskmisele kursile vahetuskursimehhanismis (ERM II).
(5)
Seepärast tuleks määrust (EÜ) nr 2866/98 vastavalt muuta,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 2866/98 artiklis 1 lisatakse Itaalia liiri ja Luksemburgi frangi suhtes kohaldatavate ümberarvestuskursside vahele järgmine rida:
„= 0,585274 Küprose naela”.
Artikkel 2
Käesolev määrus jõustub 1. jaanuaril 2008.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 10. juuli 2007

Labels: 2
18